Jehannes de Dopertsjerke (Jaroslavl)
De Tsjerke fan Sint-Jehannes de Doper yn Tolchkovo (Russysk: Церковь Иоанна Предтечи в Толчкове) is in otterdokske tsjerke yn Jaroslavl, Ruslân.

De Jehannes de Dopertsjerke is ien fan de meast bekende monuminten dy't de saneamde Jaroslavl-arsjitektuer fertsjintwurdiget. De tsjerke waard tusken 1671 en 1687 boud yn Tolchkovo, in delsetting op de rjochterkant fan de Kotorosl. In 45 meter hege klokketoer waard letter, yn 1690, tafoege. 

It beskilderjen fan it ynterieur mei in bibelske ensyklopedy en foarstellings fan hilligen en Russyske leginden fûn yn de jierren 1694-1695 plak ûnder lieding fan de keunstners Dimitri Plechanov en Fjodr Ignatjev.      

De tsjerke waard ûnder it Sovjet-rezjym sletten foar de earetsjinst yn 1931. Hjoeddedei is it in museum en simmerdeis is it iepen foar toeristen.

Ofbylden  

Jaroslavl
Tsjerkegebou yn Ruslân
Eastersk-otterdoks tsjerkegebou
Museum yn Ruslân
Bouwurk út 1687
Bouwurk yn Jaroslavl (oblast)